Cit Cat Azwan

**Cit Cat Azwan** merupakan sebuah rancangan bual bicara yang dihoskan oleh pengacara televisyen terkenal Azwan Ali yang bersiaran di Astro Ria ¹. Rancangan ini juga di siarkan di televisyen percuma Melayu Singapura, Suria. Rancangan ini pernah memenangi anugerah "Best Entertainment Talkshow" di Anugerah Televisyen Asia 1999 . Rancangan ini merupakan program bual bicara hiburan paling lama bersiaran iaitu selama 12 tahun melalui 299 episod dan dikendalikan sepenuhnya oleh Azwan di mana setiap episod beliau akan menemubual artis-artis popular di lokasi-lokasi tajaan. Terdapat juga beberapa episod yang menampilkan hos undangan yang akan menemubual artis lain pada setiap musim dan beberapa artis (terutamanya pelawak) ditampilkan sebagai hos bersama atau mewakili Azwan. 

Rancangan ini juga berjaya menganjurkan **Parti Cit Cat Azwan** setiap tahun dari 1999 hingga 2007 . Rancangan ini tidak disambung semula pada 2010 setelah berlaku rombakan dalam pengurusan saluran Melayu Astro hingga menyebabkan Azwan tidak lagi aktif dalam bidang penerbitan dan pengacaraan  selama lebih 10 tahun sebelum membuat kemunculan semula pada 2020 .

## Ringkasan musim

## Parti Cit Cat Azwan
**Parti Cit Cat Azwan** adalah sebuah acara rombongan selebriti ke pusat peranginan terkenal seluruh negara untuk berhujung minggu . Acara yang secara purata membawa lebih 100 orang selebriti , wartawan, krew penerbitan dan peminat bertuah ini diselitkan adalah sukaneka, perarakan beramai-ramai dan sesi ramah mesra bersama penduduk setempat, lawatan kebajikan, pertandingan karaoke bersama peminat, dan malam gala kemuncak dimana terdapat hadiah menanti baik secara cabutan bertuah, mahupun piala khas yang diberi nama Trofi Mulut Laser yang dipilih oleh produksi berdasarkan penglibatan artis dalam program Cit Cat dan juga sepanjang acara Parti Cit Cat. Anugerah tertinggi di dalam penganjuran ini adalah anugerah Artis Contoh yang diberikan kepada artis yang memenuhi kriteria sebagai artis yang wajar dicontohi oleh artis-artis lain. 

### Senarai Pemenang Anugerah Parti Cit Cat Azwan 1

### Senarai Pemenang Anugerah Parti Cit Cat Azwan 2

### Senarai Pemenang Anugerah Parti Cit Cat Azwan 3
* Artis Contoh : Fauziah Latiff
* Artis PCC 2001 Paling Popular (Undian Tetamu) : Tomok 
* Personaliti Paling Berjasa : Mahadzir Lokman
* Wartawan Contoh: Huzz (URTV)
* Artis Paling Berdisiplin : Dayang Nurfaizah
* Artis Paling Macho : Ferhad
* Artis Paling Seksi : Noreen Noor
* Selebriti Undangan Paling Cantik : Fauziah Latiff
* Selebriti Undangan Paling Bijak : Ziela Jalil
* Selebriti Undangan Paling Laser: Nora Ariffin
* Hos Undangan Paling Laser : Mas Idayu
* Episod Paling Laser: Julie Dahlan
* Episod Paling Kontroversi : Julie Dahlan
* Episod Lokasi Paling Cantik : Maya Karin (Sarawak)
* Mak Janda Paling Vogue: Lydiawati
* PRO Paling Popular : Achmal (KRU Records)
* Wartawan Paling Popular : Cleo Azman (Malay Mail)
* Pakaian Paling Cantik Malam Glamor CC2001 : Fauziah Latiff
* Pakaian Wartawan Paling Cantik Malam Glamor CC2001: Roslen Fadzil
* Johan Bintang Karaoke : Anne Butik Shah Alam
* Persembahan Terbaik Bintang  Roslen Fadzil
* Persembahan Terbaik PCC 2001: Noraniza Idris

### Senarai Pemenang Anugerah Parti Cit Cat Azwan 4

### Senarai Pemenang Anugerah Parti Cit Cat Azwan 5
* Artis Contoh :  Ella
* Diva Sepanjang Zaman : Sharifah Aini 
* Peminat Popular : Azizah Tawang
* PR Popular : Noryusnita Omar
* Wartawan Popular: Nor Akmar Samudin (Harian Metro)
* Pakaian Tercantik : Erra Fazira
* Artis Paling Jelita : Erra Fazira
* Artis Paling Kacak : Hans Isaac
* Artis Baru Cit Cat Paling Popular (SMS) : Ezlynn
* Muzik Video Cit Cat Pilihan (SMS) : Akademi Fantasia 1 
* Artis Paling Sensasi (SMS) : Akademi Fantasia  
* Episod Paling Kontroversi (SMS) : Sheila Rusly
* Artis Paling Laser (SMS):  Azwan Ali

### Senarai Pemenang Anugerah Parti Cit Cat Azwan 6
* Artis Contoh: Ezlynn
* Wartawan Popular : Zainal Alam Kadir (Malay Mail)
* Krew Popular : Bee
* Artis Paling Berdisiplin : Yasmin Hani
* Episod Paling Laser : Sheila Rusly
* Artis Paling Laser: Sheila Rusly
* Vokal Terbaik PCC6 : Zamani Ibrahim
* Persembahan Terbaik PCC6 : Mas Idayu & Mas Ghani
* Diva Sepanjang Zaman : Francissca Peter
* Divo Sepanjang Zaman : Nassier Wahab
* Seniwati Terbilang: Norlia Ghani
### Senarai Pemenang Anugerah Parti Cit Cat Azwan 7
* Krew Paling Meletup: Ros Suci
* Peminat Paling Meletup: Azizah Tawang
* Artis Baru Paling Meletup: Faizal AF4
* Artis Paling Kacak: Ashraf Sinclair
* Artis Wanita Paling Cun: Marsha
* Artis Paling Sporting: Rabbani
* Episod Paling Kontroversi: Bersama Diana Naim
* Artis Paling Laser: Azharina
* Seniman Terbilang: Aziz Sattar
* Seniwati Terbilang: Mak Nani
* Vokal Terbaik: Hattan
* Artis Contoh: M Nasir
* Persembahan Terbaik: Rabbani

## Kontroversi

Rancangan Cit Cat Azwan mula disiarkan pada tahun 1998  dimana ketika itu penyanyi terkenal Ziana Zain baru saja melangsungkan perkahwinan . Azwan Ali yang pernah dikaitkan dengan Ziana telah mengemukakan saman malu kepada penerbit rancangan Melodi, Michael Christian Simon,berserta stesen TV3 dan gandingan pengacara Fauziah Ahmad Daud dan Saiful Apek kerana memetik namanya sebagai "melalak kerana Ziana kahwin" . Kes berkenaan selesai di luar mahkamah, dan episod menampilkan Ziana ditayangkan sejurus selepas Ziana berbulan madu. 

Pada tahun 2000, biduanita Sharifah Aini dan M. Nasir didakwa berkecil hati dengan soalan panas oleh hos jemputan - Chef Wan dalam salah satu episod Cit Cat Azwan musim ketiga . Chef Wan juga mencetuskan kontroversi apabila berpakaian menyerupai wanita ketika menjayakan *Parti Cit Cat Azwan 2000* di Johor Bahru . Penerbit terkenal Julie Dahlan pernah menggemparkan dada akhbar apabila penampilannya dalam Cit Cat Azwan disifatkan terlalu terbuka bila berbicara soalan peribadi . 

Ketika penganjuran Parti Cit Cat Azwan 2005, penyanyi/pelakon Elly Mazlein pernah difitnah sengaja menarik diri di saat akhir daripada menyertai program tersebut kerana ibunya telah dimasukkan ke hospital, baik Azwan mahupun Elly menafikan berlaku salah faham namun tidak menafikan ada pihak yang cuba memanaskan perkara tersebut . Cit Cat Azwan pernah bersiaran secara eksklusif pada tahun 2006 ketika berlangsungnya siaran langsung perkahwinan penyanyi Siti Nurhaliza . Episod yang dinamakan *"Cit Cat Diana Kulai! Diana Mawilah!"* bersiaran sebanyak dua episod dan disiarkan serentak dengan perkahwinan Siti sebagai strategi perang rating antara stesen Astro/RTM dan TV3 . Selepas program Cit Cat khas itu  Astro bersama RTM menyiarkan pula program "Mawi...Ina" dihoskan oleh Rosyam Nor . 

Berlanjutan daripada isu Mawi, penyanyi popular itu juga pernah mencetuskan kontroversi apabila menolak pelawaan untuk tampil dalam program Cit Cat Azwan . Menurut Mawi, dia mempunyai jadual yang padat dan juga takut dengan konsep program bual bicara itu . Penyanyi Farah Asyikin dikecam hebat kerana menggayakan pakaian yang tidak sopan iaitu berskirt mini ketika menyanyi dalam program Cit Cat Raya 2007  . 

Penganjuran Mesra Sokmo Cit Cat Azwan 2007 menjadi kemuncak kontroversi apabila Azwan mendakwa tidak tahu menahu perancangan menjual meja pada malam Gala Mesra Sokmo PCC7 yang telah dibuat oleh syarikat pengurusan majlis dan kerajaan negeri Terengganu tanpa pengetahuan Azwan Ali Productions dan artis-artis terlibat dalam persembahan. Hal ini menyebabkan beberapa artis seperti M. Nasir, Adibah Noor, Ning Baizura dan Hattan tidak mahu membuat persembahan kerana mereka merasakan dipergunakan. Berbeza dengan penganjuran PCC sebelum ini yang dikendali oleh produksi Azwan sepenuhnya, MSCCA 2007 dianjurkan secara bersama kerajaan negeri dan syarikat pengurusan majlis yang dilantik sekaligus menyebabkan tentatif program tersebut kelam kabut dan menyebabkan ramai artis dan rakan media tidak berpuas hati , malahan pihak kerajaan negeri dan Azwan saling bertikam lidah memberi kenyataan di akhbar  . Tak cukup dengan itu, nama program ini perlu ditukarkan daripada 'Parti' kepada 'Mesra' kerana perkataan  parti disifatkan tidak bersesuaian dengan negeri Terengganu  . Isu di MSCCA 2007 menyebabkan hubungan Azwan bersama beberapa media menjadi keruh hinggakan digam selama beberapa tahun. 
 
Azwan mengumumkan penamatan rancangan Cit Cat Azwan  dan spin off nya Amboi Amboi Amboi  setelah kembali daripada mengerjakan umrah di Mekah pada 16 Oktober 2009, setelah beberapa tahun berdepan dengan pelbagai cerita panas dan gejolak politik di stesen televisyen berbayar itu 

## Anugerah
1999
* Bual Bicara Hiburan Terbaik (Anugerah Televisyen Asia 1999)
2004, 2005, 2007
* Top 5 Pengacara TV Lelaki Popular (Anugerah Bintang Popular Berita Harian)

## Legasi
Program Cit Cat Azwan pernah dijadikan premis cerita dalam filem "*[[Aku No. 1]]*" (2004) . Selain itu, selingan gimik program realiti Akademi Fantasia Musim Kedua pernah menampilkan Azwan menemubual ibubapa salah seorang pelajar iaitu Farah Anuar di atas Putrajaya Cruise Ship pada episod ke-8. 

Kata tanda "Amboi, Amboi, Amboi" sememangnya popular sejak Azwan memperkenalkannya dalam rancangan Cit Cat Azwan. Pada 2017, rapper Altimet bersama komposer D. Navigator menerbitkan lagu berjudul "*Amboi*" yang diinspirasikan daripada kata tanda Azwan tersebut, malah Azwan juga terlibat dalam video muzik lagu berkenaan . Lagu tersebut mara ke Anugerah Juara Lagu ke-32 sekaligus memenangi Persembahan Terbaik. 

Pada 2021, Azwan kembali ke Astro Ria menerusi program *Laser Bertemu Laser* yang menggunakan konsep yang hampir serupa dengan Cit Cat Azwan . Menerusi program ini, Azwan dikehendaki menemubual barisan artis-artis terkenal yang juga bermulut laser .

## Rujukan